1952 च जिसलै में ते दीप ऐम०ए० करियै परतोए, तदूं तगर मधुकर होर डेगरी दे कवि दे तौरा पर काफी मश्हूर होई गेदे हे। दीप होरें बी डोगरी च अपना चेचा थाह्‌र बनाई लेदा हा, ते ओह् मधुकर हुंदे काफी नज़दीक आई गेदे हे। में इक ते कवि नेईं ते दूए दोस्त बनाने ते मामले च पैह्‌ल करने कोला म्हेशां घबरांदा रेहा। खबरै दूआ जना इस लेई त्यार बी है जां नेईं ? इस लेई चंगी चाल्ली जन-पन्छान होने दे बावजूद बी अस ‘नमस्ते’ ते ‘सनाओ, केह् हाल ऐ ?’ कोला अगड़े नेईं बधी सके।